SEAFCO คว้างานใหม่ 5 โครงการใน Q2/59 มูลค่า 154 ลบ.
SEAFCO คว้างานใหม่ 5 โครงการใน Q2/59 รวมมูลค่า 154 ลบ.
23 พ.ค. 2559

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงานโครงการใหม่ในไตรมาส 2/59 จำนวน 5 โครงการ มูลค่ารวม 154 ล้านบาท ซึ่งเป็นมูลค่าโครงการที่ไม่รวมภาษีมูลค่าเพิ่ม ได้แก่ โครงการเขาค้อ วินด์ ฟาร์ม อ.เขาค้อ จ.เพชรบูรณ์ ของบริษัท เด็มโก้ จำกัด (มหาชน) หรือ DEMCO ซึ่งเป็นงานเสาเข็มเจาะ ขอบเขตของสัญญาไม่รวมค่าวัสดุคอนกรีตและเหล็กเส้น ซึ่งเริ่มงานต้นเดือนมี.ค.
อีกทั้งโครงการอาคารเอนกประสงค์ โรงพยาบาลสมิติเวช ชลบุรี อ.เมือง จ.ชลบุรี ของบริษัท สมิติเวช ชลบุรี จำกัด ซึ่งเป็นงานเสาเข็มเจาะ ขอบเขตของสัญญารวมค่าวัสดุคอนกรีตและเหล็กเส้น เริ่มงานในปลายเดือนมี.ค. ,โครงการโรงแรมดินน์ สุทธิสาร เขตห้วยขวาง กรุงเทพฯ ของบริษัท อีทูเอส ประเทศไทย จำกัด ซึ่งเป็นงานเสาเข็มเจาะ ขอบเขตของสัญญารวมค่าวัสดุคอนกรีตและเหล็กเส้น เริ่มงานในปลายเดือนเม.ย.
นอกจากนี้ยังมีโครงการชาเตี้ยม ปทุมวัน ถ.เพชรบุรี กรุงเทพฯ ของบริษัท ฤทธา จำกัด ซึ่งเป็นงานกำแพงกันดินระบบไดอะแฟรมวอลล์ ขอบเขตของสัญญารวมค่าวัสดุคอนกรีตและเหล็กเส้น เริ่มงานกลางเดือนเม.ย. และงานโครงการไอแอม ไชน่าทาวน์ ถ.เจริญกรุง กรุงเทพฯ ของบริษัท แกรนด์ยูนิแลนด์ จำกัด ซึ่งเป็นงานเสาเข็มเจาะและกำแพงกันดินระบบไดอะแฟรมวอลล์ ขอบเขตของสัญญารวมค่าวัสดุคอนกรีตและเหล็กเส้น เริ่มงานต้นเดือนก.ค.